**CENU APTAUJA Nr. TNPz 2025/85**

**“Skatuves un zāles apgaismojuma rekonstrukcija Stendes tautas namā”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets: “Skatuves un zāles apgaismojuma rekonstrukcija Stendes tautas namā”.**
	2. Prasības norādītas 1. pielikumā – Tehniskajā specifikācijā.
	3. **Paredzamais līguma izpildes laiks:** 30 dienas no līguma spēkā stāšanās brīža.
	4. **Izpildes vieta:** Stendes tautas nams, Dumpīšu iela 3A, Stende, Talsu novads, LV – 3257.
	5. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus Pretendenti iesniedz, nosūtot tos uz e-pastu: iepirkumi@talsi.lv līdz **2025. gada 31. jūlijam plkst. 10.00**.
	2. Kontaktpersona: Sabiles un Stendes apvienības pārvaldes vadītāja vietnieks Egils Alsbergs, tālr. 26686765, e-pasts: egils.alsbergs@talsi.lv.
	3. Iesūtot piedāvājumu pretendentiem **obligāti** jānorāda: Pieteikums cenu aptaujai **“Skatuves un zāles apgaismojuma rekonstrukcija Stendes tautas namā”**, identifikācijas Nr. TNPz 2025/85.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents iesniedz piedāvājumu, kas sastāv no aizpildīta 2. pielikuma – Tehniskais piedāvājums, 3.pielikuma – Finanšu piedāvājums, 4. pielikuma – Pretendenta pieteikums un finanšu piedāvājums.
	3. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti apgaismojuma rekonstrukcijas darbi. Pretendentam jāiesniedz iepriekšējās pieredzes saraksts atbilstoši cenu aptaujas 5. pielikumam – Pretendenta kvalifikācija un pieredze. Pasūtītājam ir tiesības pārliecināties par sniegto informāciju, sazinoties ar norādīto pakalpojumu saņēmēja kontaktpersonu.
	4. Lai izvairītos no kļūdām un apgaismojuma rekonstrukcijas darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno “Apliecinājums par objekta apsekošanu” (6. pielikums).
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darbu pieņemšanas – nodošanas akta parakstīšanas un e-rēķina saņemšanas Sabiles un Stendes apvienības pārvaldes oficiālajā e-adresē: \_DEFAULT@40900041078. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas, Pretendentiem ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.